**PROIECT - Proiectarea interfeţelor utilizator**

Proiectul va consta în realizarea unui site web pe o temă aleasă de fiecare student în parte.

**Notare**

1. concordanţa între interfață și tema abordată;
2. interfaţă consistentă şi plăcută;
3. interfaţă aliniată la standardele actuale de concepere a interfeţelor;
4. modul de concepere a prototipului interfeţei;
5. potenţialul aplicaţiei;
6. impresia generală a proiectului.

Contribuţiile originale vor fi apreciate cu până la 2 puncte în plus.

**Cerinţe -** pentru proiectarea interfeţei se va lua în considerare faptul că aplicaţia va fi destinată unor utilizatori fără cunoştinţe avansate (posibil nule) de informatică.

1. **Stabilirea proiectelor individuale (10 puncte)**

Discutarea temelor alese va avea loc în săptămâna **3** sau **4.**

Tema de proiect include o scurtă prezentare a fiecărui student în parte, urmată de o propunere a unei teme pentru un site web. Design-ul site-ului se va adresa unui grup real de utilizatori. Tema de proiect este individuală.

Fiecare student va preda și prezenta:

* O scurtă biografie incluzând experiența profesională și hobby-urile;
* O scurtă descriere a unei idei pentru proiect care să includă:
  + grupul țintă de utilizatori;
  + descrierea problemei specificând scopul temei alese;
* O schiță cu paginile posibile ale site-ului si o posibila idee a design-ul site-ului când va fi implementat.
* Un fișier / text si imagini / care să stea la baza informațiilor ce pot fi/vor fi inserate in site

1. **Analiza contextuală (10 puncte)**

Materialul va fi predat în săptamâna **5** sau **6**.

Crearea analizei contextuale pentru tema website-ului ales începe prin a determina necesitățile grupului țintă de utilizatori. Lista cu întrebări trebuie să vă ajute să creați o analiză detaliată a temei alese. Pe baza datelor adunate creați schițele pentru interfața site-ului web în concordanță cu informațiile adunate/specificate la punctul 1.

Modalitatea de lucru:

* Creați-vă o listă de întrebări relevante pentru tema de proiect aleasă;
* Discutați pe baza listei de intrebări cu cel puțin 3 persoane din diverse categorii de persoane ce pot fi utilizatori ai website-ului dezvoltat cu privire la tema de proiect aleasă;
* Descrieți 6 obiective ce pot fi atinse prin intermediul site-ului;
* Pe baza analizei explicați și descrieți (text & schițe) modalitatea în care ați implementa interfața site-ului;
* Explicați prin ce se deosebește interfața dvs. față de interfețele altor aplicații existente.

1. **Prezentare idei & feedback (15 puncte)**

Materialul va fi predat în săptamâna **7** sau **8.**

Se crează schițe ale design-ului site-ului folosind wireframe-uri – de exemplu: MockFlow, Frame Box, Microsoft Visio. Site-ul web va conține cel puțin trei nivele de imbricare a paginilor. Pentru fiecare pagină a website-ului se va implementa:

* un design specificându-se modul de navigare între pagini;
* o scurtă descriere pentru design-ul fiecarei pagini a site-ului.

1. **Prototip interactiv (20 puncte)**

Materialul va fi predat în săptamâna **9** sau **10.**

Se va schița un prototip al interfeței utilizator care trebuie să redea cât mai fidel interfața proiectată și prezentată la pasul anterior. Se va descrie și modul în care s-a realizat trecerea de la schiță la implementarea prototipului.

Se va crea o scurtă prezentare care să cuprindă modul de implementare al prototipului pornind de la schiță, elemente de programare utilizate, provocări întâlnite, eventual o listă a modificărilor făcute de la schiță la implementarea prototipului și cauzele care au determinat modificările.

Prezentarea va curpinde și screenshot-uri ale variantelor de implementare realizate. Precizați de asemenea elementele interesante din prototipul de interfață și analizați modul de implementare. Precizați tehnologia utilizată argumentând metoda aleasă. Descrieți modul în care doriți să continuați implementarea interfeței pentru site-ul web ales.

1. **Studiu de utilizare și prezentare raport final (30 puncte)**

Materialul va fi predat în săptamâna **11** sau **12**.

Se va realiza un material/document scris în care fiecare student va descrie pe scurt conținutul site-ului prezentând pașii parcurși de la proiectare până la implementare. Se vor prezenta în detaliu elementele interesante și deosebite din aplicația implementată descriind modul și tehnologia cu care cau fost implementate, pașii făcuți pentru implementare și evoluția interfeței utilizator de la faza de proiectare până la faza de implementare. În final includeți o prezentare în detaliu a modului de utilizare al aplicației.

Materialul trebuie să conțină o evoluție a modului de implementare al website-ului și de recomandat ar fi să conțină elemente din materialele prezentate în pașii anteriori (1-4). Practic trebuie realizată o prezentare narativă a proiectului începând din faza de proiectare până la final, modalitatea în care s-a modificat interfața și evoluția dezvoltării sale, tehnici eficiente de evaluare a modului de implementare a interfeței, descrierea detaliată a versiunii finale a interfeței utilizator implementate.

Descrierea va cuprinde cât mai multe figuri și schițe ale posibilelor versiuni propuse pentru design, evoluția design-ului și evoluția modului de implementare a interfeței utilizator.

Este necesar să fie atinse și discutate următoarele elemente:

* probleme apărute pe parcursul implementării website-ului, soluțiile adoptate și utilizate la implementare;
* descriteți 3 obiective/task-uri pe care le-ați urmărit pe parcursul implementării proiectului și modul în care au fost atinse;
* evoluția design-ului interfeței utilizator – modul în care a suferit modificări interfața utilizator a aplicației pornind de la faza de proiectare, schițe, mockup și până la implementare; prezentați care au fost cele mai majore modificări făcute și cauzele care au deteminat modificările; utilizați imagini care să arate evoluția design-ului interfeței utilizator;
* design-ul final al interfeței – descriere funcționalitate, descriere interfață utilizator, imagini care să prezinte elementele cheie ale interfeței utilizator, precizați elemente care au rămas neimplementate și cauzele care au determinat acest lucru.

1. **Prezentare finală (15 puncte)**

Se va realiza în săptamâna **13** sau **14.**

Proiectul va fi însoţit de o prezentare powerpoint care să cuprindă

* + titlul și autorul proiectului
  + motivul alegerii temei;
  + tehnologii folosite pentru implementare - care, unde, de ce & cum;
  + schema bloc a site-ului / schema ce contine paginile web din site și modul de interconectare
  + screenshot-uri din aplicatie cu explicare elemente de design utilizate si modul de implementare
  + probleme întâmpinate la implementare și mod de rezolvare
  + avantajele aplicaţiei faţă de alte aplicaţii existente;
  + concluzii
  + eventuale/posibile dezvoltări viitoare.

Aplicaţia, raportul final şi prezentarea se vor preda pe un CD/DVD cel târziu în **săptămâna 13/14** a semestrului II.